google/wiki40b huggingface dataset:
Daerah Tanah Jagoi

Pentadbiran

Daerah Tanah Jagoi merupakan salah sebuah daerah yang terdapat dalam negeri Sarawak, dan juga merupakan satu dari daerah yang terletak dalam pentadbiran Bahagian Kuching.
Romanèche-Thorins

Romanèche-Thorins ialah komun di jabatan Saône-et-Loire dan di kawasan Bourgogne di timur Perancis.
Nörvenich

Nörvenich merupakan sebuah kawasan perbandaran terletak di daerah Düren, North Rhine-Westphalia, Jerman.
Kumpulan Osbon

Kumpulan Osbon ialah kumpulan lawak yang menjadi juara ujibakat Maharaja Lawak Mega. Dinamakan kumpulan Osbon kerana kumpulan ini diganding oleh Mr. Os dan Abon.
Kumpulan ini memikat orang ramai dan juri dan berkesudahan menjuarai pertandingan Maharaja Lawak Mega pada 30 Disember 2011 di Stadium Malawati, Shah Alam, Selangor . Maharaja Lawak Mega disiarkan secara langsung setiap Jumaat, pukul 10 malam menerusi saluran Astro Warna (Saluran 132) siaran langsung daripada Pawagam Diraja Selangor. Siaran Maharaja Lawak Mega 2011 berlangsung sejak tarikh 30 Oktober 2011 sehingga 30 Disember 2011 (dua bulan). Mereka dikehendaki membuat dua persembahan bertemakan konsep bebas dan komedi muzikal.
Kumpulan Osbon memenangi hadiah wang tunai sebanyak RM350,000 dan sebuah trofi sumbangan Astro. Pesaing sengit mereka, kumpulan Boboi (gandingan Chief Kodok dan Harun Salim Bachik) menerima hadiah wang tunai sebanyak RM250,000 berserta sebuah trofi. Ketiga ialah kumpulan Say Who daripada Indonesia membawa hadiah wang tunai RM150,000 dan sebuah trofi. Keempat ialah kumpulan Syok yang dianggotai oleh Ifa Raziah, Suhaimi Yusof dan Mohd Arif Shamsudin . Mereka mendapat wang tunai sebanyak RM50,000 berserta trofi.
Mukim Rembia

Pentadbiran

Mukim Rembia merupakan salah sebuah mukim yang terdapat dalam negara Melaka, dan juga merupakan satu dari mukim yang terletak dalam pentadbiran Daerah Alor Gajah.
Hutan Simpan Bukit Gemuruh

Hutan Simpan Bukit Gemuruh terletak di Balik Pulau, Pulau Pinang , Malaysia.Hutan simpan yang berhampiran ialah Hutan Simpan Bukit Genting, Hutan Simpan Pantai Aceh dan Hutan Simpan Teluk Bahang. Kerja-kerja selengara seperti membuang pokok tumbang dilakukan oleh kakitangan Jabatan Perhutanan Malaysia.
Indeks Big Mac

Indeks Big Mac ialah kaedah tidak formal yang direka oleh majalah akhbar The Economist untuk mengukur pariti kuasa beli (purchasing power parity, PPP) antara dua mata wang dan menguji sejauh mana kadar tukaran boleh menyamakan kos barangan di negara-negara berlainan. Indeks ini bertujuan "memudahkan pemahaman teori kadar tukaran". 
Indeks ini meminjam namanya dari hidangan Big Mac, iaitu hamburger yang dijual di restoran McDonald's.

Varian

Kadang-kadang, majalah The Economist mengeluarkan indeks yang serupa temanya dengan Indeks Big Mac tetapi menggunakan barangan lain. Pada Januari 2004, Tall Latte index digunakan berasaskan secawan kopi Starbucks sebagai ganti Big Mac. Begitu juga, pada tahun 1997, majalah ini melukis "peta Coca-Cola" yang memaparkan kekadaran songsang antara jumlah Cola yang digunakan per kapita di sesebuah negara dan tahap kesihatan negara berkenaan.
Pada tahun 2007, sebuah bank Australia bernama Commonwealth Securities menyesuaikan idea di sebalik Indeks Big Mac Index untuk mereka "indeks iPod." Teorinya adalah memandangkan iPod dikilangkan di satu tempat sahaja, maka nilai iPod sedunia haruslah lebih konsisten. Bagaimanapun, teori ini dikritik kerana mengabaikan kos pengangkutan yang berbeza mengikut jarak penghantaran keluaran berkenaan dari "satu tempat" pengeluaran.
Bloomberg L.P. memperkenalkan indeks Billy yang mana harga tempat sebuah rak buku Billy keluaran Ikea ditukar ke USD lalu dibandingkan.

Kelemahan

"Kaedah burger" ini menunjukkan kepincangan dalam menganggar PPP. Di sesetengah negara, pembelian makanan di restoran antarabangsa seperti McDonald's masih agak mahal berbanding restoran tempatan, apatah lagi permintaan untuk Big Macs di negara-negara seperti India tidak sebesar permintaan di Amerika Syarikat. Darjat sosial pelanggan restoran makanan segera seperti McDonald's, cukai tempatan, tahap persaingan, dan duti import yang dikenakan pada barangan terpilih mungkin menyukarkan gambaran tepat mengenai ekonomi keseluruhan sesebuah negara. Tambahan lagi, tiadanya sebab teori yang menjelaskan mengapa barang dan perkhidmatan bukan dagangan seperti kos hartanah boleh menjadi sama di negara berlainan: inilah sebabnya PPP berbeza dari kadar tukaran pasaran selama ini. Walau apapun, para ahli ekonomi masih menganggap Indeks Big Mac sebagai sukatan pariti kuasa beli di dunia sebenar.
Tidak dilupakan juga, McDonald's menggunakan startegi pemasaran berbeza-beza yang menimbulkan perbezaan ketara dalam keluaran, sekalipun perbezaan harga agak kecil antara kedua-dua negara. Contohnya, sebiji hamburger cuma berharga 1 € di Perancis, dan 1,50 € di Belgium, tetapi pada keseluruhannya restoran McDonald's di Belgium lebih murah. Di Estonia, perbezaan harga antara sebiji Big Mac dan satu hidangan lengkap (termasuk Big Mac, sampingan dan minuman) adakalanya sekecil 3 EEK (0.20 USD), atau 5% harga burger itu sahaja.
Begitu juga, hidangan Big Mac sebenarnya berlainan cara penyediaan antara negara, kerana berbeza nilai khasiatnya. Misalnya, Big Mac versi Australia kurang 22% kalorinya berbanding versi Kanada, dan 8% lebih ringan berbanding versi Mexico.
Suak Gual

Poskod

Poskod yang digunakan di Suak Gual adalah 33481. Terdapat 4 buah desa di dalam daerah kecamatan Selat Nasik.
CDNA

Dalam genetik, cDNA (complementary DNA atau DNA pelengkap) ialah DNA yang dihasilkan dengan menggunakan mRNA sebagai templat. Perpustakaan cDNA menyimpan koleksi klon bakteria yang mempunyai plasmid rekombinan yang menbawa cDNA. Pembinaan cDNA lebih mudah kerana saiz cDNA lebih kecil dan mudah dimanipulasikan. Namun, cDNA adalah tidak lengkap untuk mewakili genom suatu organisma kerana hanya gen yang diekspresikan adalah hanya sebahagian daripada DNA asalnya.
Karakalpakistan

Demografik

Populasi Republik Karalpakistan dianggar pada  1,200,000 orang, dimana 400,000 merupakan dari kaum Karakalpak, 400,000 dari kaum Uzbek dan 300,000 dari kaum Kazakh. Bangsa Karakalpak bercirikan kehidupan nomad, kebanyakkan mereka adalah nelayan dan pengembala, dan pertama disebut dalam kurun ke-16. Nama mereka membawa maksud "Topi Hitam", tetapi kebudayaan Karakalpak telah terhapus semasa pemerintahan Soviet, dimana topi hitam yang asal tidak dikenali. Bahasa Karalpak dikira rapat dengan bahasa Kazakh dari bahasa Uzbek. Nyatanya, tuduhan tentang kaum etnik mengenai penubuhan kerajaan Soviet adalah untuk memecah-belahkan populasi Kazakh. Bahasa yang ditulis dalam abjad Cyrillic telah diubah atau dilakukan modifikasi semasa zaman Soviet, dan penggunaan abjad Latin bermula sejak tahun 1996. 
Selain ibu negerinya, Nukus, bandar-bandar besar termasuklah Hojeli (Uzbek: Hujayli; Russian Khodzheyli), Khorezm dan pelabuhan tinggal Moynaq, (Uzbek: Maynoq;Russian Muynak), di Laut Aral, yang kini jauh berbatu-batu ditengah-tengah negeri.

Ekonomi

Perikanan merupakan industri yang paling utama di negeri ini. Walaupun begitu, ia juga dibantu oleh industri kapas, beras dan buah-buah keluarga Cucurbitaceae. Kuasa hidroelektrik dari stesen di Amu Darya memainkan peranan penting. Delta Amu Darya, dibawah Khorezem, dikatakan berkuasa dan maju, kerana delta Amu Darya pernah mempunyai pendudukan yang paling ramai. Perubahan ekologikal Laut Aral, juga menggangu persekitaran delta.
Perdana Putra

Sejarah

Pembinaan bermula pada tahun 1997 dan disiapkan pada awal 1999. Bangunan ini pertama kali diduduki pada April 1999 selepas kesemua seksyen Jabatan Perdana Menteri berpindah dari Kuala Lumpur ke Putrajaya.
Kepulauan Marshall

Sejarah

Antara 1946 dan 1958, Amerika Syarikat menguji 67 senjata nuklear di Kepulauan Marshall, termasuk ujian nuklear terbesar pernah dijalankan A.S., Castle Bravo. Pada 1956, agensi kerajaan AEC menganggap kepulauan ini sebagai "tempat paling tercemar di dunia".
Neral

Demografik 2001

Menurut bancian India pada tahun 2001, Neral memiliki bilangan penduduk seramai 14,739. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Neral memiliki kadar pendidikan (kebolehan membaca) 70%, melebihi kadar purata kebangsaan 59.5%; dengan 56% lelaki dan 44% wanita mampu membaca. 13% dari populasi berusia di bawah 6 tahun. (2001)
Mukim Teluk Kemuning

Poskod

Poskod yang digunakan di Mukim Teluk Kemuning, Bachok, Kelantan adalah 16020.
Permodalan Nasional Berhad

Sejarah

PNB telah ditubuhkan pada 17 Mac 1978 sebagai salah satu instrumen Dasar Ekonomi Baru (DEB) untuk menanam semula ketidakseimbangan ekonomi dalam masyarakat Malaysia. Yayasan Pelaburan Bumiputra (YPB) ditubuhkan pada awal Januari 1978 untuk merumuskan dasar dan garis panduan untuk peserta pelaburan ekuiti Bumiputera. Untuk melaksanakan dasarnya, YPB menubuhkan PNB sebagai anak syarikat milik penuh.

Amanah Saham Nasional (ASN)

Amanah Saham Nasional (ASN)  ialah skim unit amanah pertama. Ia telah dilancarkan pada 20 April 1981 oleh Perdana Menteri ketiga Malaysia, Tun Hussein Onn.

ASN

Dilancarkan pada tahun 1981

ASN 2

Dilancarkan 1999

ASN 3 Imbang

Dilancarkan pada tahun 2001

Amanah Saham Bumiputera (ASB)

Amanah Saham Bumiputera (ASB)  ialah skim unit amanah kedua. Ia telah dilancarkan pada 2 Januari 1990. Unit amanah di Malaysia adalah seperti dana bersama di Amerika Syarikat. ASB hanya dibuka kepada Bumiputera, yang secara kasarnya bermaksud orang-orang asal Malaysia dan oleh itu tidak termasuk warganegara berketurunan Cina dan India. ASB mempunyai had input sebanyak RM 200,000, yang bermaksud bahawa seseorang itu hanya boleh melabur wang baru sehingga tahap tersebut. Terdapat, bagaimanapun, tiada had atas nilai akaun, jadi keuntungan modal yang disimpan di dalam akaun dibenarkan untuk menyebabkan ia melebihi RM 200,000. Keuntungan modal dalam akaun ASB tidak tertakluk kepada cukai. Dividen dibayar setiap tahun dan meletakkan kembali ke dalam akaun supaya pengkompaunan itu dicapai.

Amanah Saham Wawasan 2020 (ASW 2020)

Amanah Saham Wawasan 2020 (ASW 2020)  adalah skim unit amanah ketiga. Ia telah dilancarkan pada 28 Ogos 1996.

Amanah Saham Didik (ASD)

Amanah Saham Didik (ASD)  adalah skim unit amanah keempat telah dilancarkan pada 20 April 2001.

Amanah Saham Malaysia (ASM)

Amanah Saham Malaysia (ASM)  telah dilancarkan pada 20 April 2000 dengan saiz dana sebanyak dua bilion unit yang telah dilanggan sepenuhnya dalam masa 21 hari. Pada 18 Julai, 2007, PNB menawarkan 500 juta unit baru.

Amanah Saham Gemilang (ASG)

Amanah Saham Gemilang (ASG)  telah dilancarkan pada tahun 2003

Amanah Saham 1Malaysia (AS1M)

Amanah Saham 1Malaysia  telah dilancarkan pada 31 Julai 2009 oleh bekas Perdana Menteri Malaysia, Datuk Seri Najib Tun Razak dengan saiz dana sebanyak 10 Bilion. AS1M adalah terbuka kepada semua warganegara Malaysia dengan kuota 50% untuk Bumiputera, 30% Cina, India 15% dan 5% lain-lain. AS1M tidak mempunyai had atas nilai akaun, jadi keuntungan modal yang disimpan di dalam akaun dibenarkan. Keuntungan modal dalam akaun AS1M tidak tertakluk kepada cukai sehingga 2019. Dividen dibayar setiap tahun dan meletakkan kembali ke dalam akaun supaya pengkompaunan itu dicapai.

Minggu Saham Amanah Malaysia (MSAM)

Minggu Saham Amanah Malaysia (MSAM)  atau Unit Amanah Minggu Malaysia  merupakan acara tahunan yang dianjurkan oleh PNB.
Jins Shamsuddin Productions

Sejarah

Syarikat ini ditubuhkan oleh seniman Tan Sri Dato' (Dr.) Jins Shamsuddin. Berbekalkan modal yang ada, beliau menubuhkan syarikat perfilemannya sendiri dengan filem kebanyakkannya bertemakan "Esok", seperti Tiada Esok Bagimu.

Kejayaan

Syarikat ini telah menempa beberapa kejayaan dalam industri. Antaranya, kejayaan filem Bukit Kepong menjadi filem Melayu dan filem epik Malaysia yang menelan kos kira-kira RM1.3 juta untuk membuat dan mengumpul RM1.7 juta pada pecah panggung dan mendapat pencapaian box office, sekaligus memenangi lapan anugerah di Festival Filem Malaysia ke-3, termasuk Filem Terbaik.
Villa de Don Fadrique

Villa de Don Fadrique merupakan sebuah kawasan perbandaran yang terletak di Sepanyol dalam wilayah Toledo, di komuniti autonomi Castile-La Mancha.
Seni Islam

Gambaran keseluruhan

Seni Islam bukannya seni yang setakat menumpukan agama tetapi juga merangkumi kebudayaan Islam yang kaya dan berbagai-bagai. Ia seringnya menggunakan unsur sekular serta juga unsur yang tidak disenangi ahli teologi Islam, walaupun jika tidak diharamkan.
Seni Islam berkembang daripada banyak sumber, dengan gaya-gaya seni Rom, seni Kristian awal, dan seni Byzantine diserap ke dalam seni dan seni bina awal Islam, khususnya seni Sassanid Parsi pra-Islam. Gaya Asia Tengah juga diserap menerusi serangan mendadak oleh pelbagai puak nomad. Seni Cina juga merupakan salah satu pengaruh yang penting dalam lukisan, tembikar, dan tekstil Islam."
Lukisan Islam mengandungi unsur-unsur berulang, misalnya penggunaan reka bentuk geometri berbunga-bunga atau bersayur-sayuran dalam gaya ulangan yang dikenali sebagai arabes. Arabes dalam lukisan Islam sering dipergunakan untuk melambangkan sifat Allah yang unggul, tidak terbahagi, dan tidak terbatas. Kesilapan pengulangan dalam lukisan Islam mungkin disengajakan sebagai penampilan rendah hati oleh pelukisnya yang mempercayai bahawa hanya Allah dapat menghasilkan kesempurnaan. Walau bagaimanapun, teori ini telah dipertikaikan.
Kebanyakan penganut Islam Sunah Waljamaah dan penganut Islam Syiah mempercayai bahawa penggambaran makhluk umumya adalah haram (Anikonisme dalam Islam). Bagaimanapun, lukisan yang berkenaan manusia boleh didapati pada seluruh zaman seni Islam. Perlambangan manusia bagi tujuan penyembahan berhala diharamkan oleh hukum Islam yang dikenali sebagai Syariah. Meskipun begitu, terdapat banyak Nabi Muhammad, Nabi utama Islam, dalam sejarah seni Islam.
Sekolah Menengah Kebangsaan Bandar Puchong Jaya (B)

Pencapaian

MSSD Kabadi 2016 
Below 18 Third Place
Below 16 Third Place
HARI SUKAN 2015
Merah - 3rd 
Hijau - 1st 
Kuning - 2nd
Biru - 5th
Ungu - 4th

Lagu Sekolah

Maju terus cemerlang 
Sentiasa gemilang
Sekolah unggul terbilang
Prakambrium

Gambaran keseluruhan

Pengetahuan kita tentang Prakambrium adalah terlalu sedikit, walaupun ia merupakan tujuh perlapan daripada sejarah Bumi, dengan apa yang diketahui hanya ditemui pada empat atau lima dekad yang lalu. Rekod fosil Prakambrium tidak banyak, dengan fosil yang wujud (misalnya fosil stromatolit) terhad kebergunaannya untuk kerja biostratigrafi.  Banyak batuan Prakambrium sangat dimetamorfosis dan dengan itu, mengaburkan asalnya manakala batuan yang lain dimusnahkan oleh hakisan atau terbenam jauh di bawah strata Fanerozoik. 
Bumi pada dirinya telah dianggap sebagai dibentuk daripada bahan yang mengorbit matahari pada sekitar 4,500 juta tahun yang lalu dan mungkin dihentam oleh sebuah planetesimal yang amat besar sebesar planet Marikh, tidak lama selepas ia dibentuk dan dengan itu, memisahkan bahan Bumi menjadi Bulan (sila lihat teori hentaman raksasa). Kerak Bumi yang stabil dipercayai wujud menjelang 4,400 juta tahun yang lalu kerana hablur zirkon dari Australia Barat telah ditarikhkan sebagai 4,404 juta tahun yang lalu.
Istilah "Prakambrium" yang pada suatu tempoh singkat dikenali sebagai eon Kriptozoik adalah agak ketinggalan zaman tetapi masih digunakan secara umum dalam kalangan ahli geologi dan ahli paleontologi. Bagaimanapun, istilah tersebut kelihatan akan digantikan dengan istilah Proterozoik, Arkaean, dan Hadean yang lebih diutamakan (sila lihat skala masa geologi).
Mohamed Satim Diman

Datuk Dr. Mohamed Satim Diman merupakan bekas ahli dewan negeri (ADN) Seri Serdang dan Setiausaha Perhubungan Umno Selangor. Beliau menang dua penggal pilihan raya 2004 dan 2008. Apabila kerajaan BN/UMNO tewas di Selangor, Satim Diman dilantik sebagai Ketua 
Pembangkang.

Menang pilihan raya

Dalam Pilihan Raya Umum Malaysia 2004, Satim Diman menewaskan Yaakob Sapari (PKR) dan Mazli Masor (Bebas) dengan majoriti 10,545 undi. Dalam Pilihan Raya Umum Malaysia 2008, Satim menewaskan Ahmad Idzam Ahmad (PAS) dengan majoriti 45 Undi.
Babel (filem)

Tayangan

Babel dipilih untuk bertanding untuk Palme d'Or di Festival Filem Cannes 2006. Ia kemudiannya ditayangkan di Festival Filem Antarabangsa Toronto. Ia ditayangkan secara meluas pada 10 November 2006.

Box office

Babel mengutip $34.3 juta di Amerika Utara dan $101 juta di wilayah-wilayah lain dengan jumlah terkumpul seluruh dunia sebanyak $135.3 juta berbanding bajet $25 juta. '

Penerimaan kritis

Babel menerima ulasan positif. Di laman web Rotten Tomatoes, filem ini mendapat rating 69% berdasarkan 195 ulasan dengan purata rating o6.7/10. Di Metacritic, filem ini mendapat skor 69/100 berdasarkan 38 ulasan.

Anugerah

Babel menerima tujuh pencalonan di Anugerah Akademi ke-79 termasuk untuk Filem Terbaik, Pengarah Terbaik dan Pelakon Pembantu Wanita Terbaik. Filem ini berjaya memenangi kategori Skor Muzik Asal Terbaik.
Shayna Zaid

Shaina Wan Zaid, lebih dikenali sebagai Shayna Zaid ialah seorang penyanyi dan bekas personaliti televisyen yang berasal dari Malaysia. Beliau kini menetap di California, Amerika Syarikat.

Biografi

Shayna merupakan anak kacukan Melayu (bapa bernama Wan Zaid) dan Amerika (ibu bernama Ginny Kime-Wan Zaid). Ketika zaman kecil, Shayna kerap dilihat menyanyi dan berlakon dalam acara persembahan atas pentas, memenangi pertandingan seni dan nyanyian serta muncul dalam iklan televisyen. Ketika usia 15 tahun, Shayna muncul dalam pertandingan menyanyi Asia Bagus dan ketika itulah beliau mendapat tawaran dari syarikat rakaman Sony Music dan EMI. Pada masa yang sama, beliau juga ditawarkan untuk menjadi pengacara di televisyen. Shaina menerima tawaran untuk menjadi pengacara rancangan Speak Up di TV3 pada tahun 1999 bersama kakaknya Sarah, lalu menjadi seorang bintang televisyen terkenal ketika itu.
Pada tahun 2000, Shaina berpindah ke Amerika Syarikat bersama ibu bapa dan empat orang adik-beradiknya dan menetap di Boston, Massachusetts. Sewaktu mencecah usia dewasa, Shayna melanjutkan pelajaran di Kolej Muzik Berklee untuk menuntut dan menguasai ilmu muzik. Bakat beliau dalam seni muzik mengagumkan rakan-rakan dan profesor di kampusnya lalu beliau ditawarkan untuk menceburi kerjaya nyanyian oleh syarikat muzik di New York. 
Beliau kini menetap di Los Angeles, California, Amerika Syarikat.
Norish Karman

Drama

Drama lakonannya ialah drama rantaian Anakku Sazali di bawah arahan Bade Hj. Azmi. Drama Spa Q juga menarik.Dia juga terpilih sebagai  juri Pilih Kasih musim ketiga di Pulau Pinang.
Cerekarama Mahar Untukmu yang disiarkan di slot Cerekarama di TV3 bersama Adi Putra dan Nabila Huda mengundang perhatian penonton.

Keluarga

Norish Karman pernah berkahwin dengan Datuk Hashimuddin Abdul Kadir pada 11 Januari 1998 di Perlis. Bagaimanapun mereka sah bercerai pada 15 Julai 2008.  Hishamuddin merupakan bekas Ahli Dewan Undangan Negeri (ADUN) Seri Menanti, Negeri Sembilan.
Menerusi perkahwinan itu, Norish dikurniakan tiga cahaya mata iaitu Muhammad Haqiem Amany, 12; Muhammad Hady Amieran, 9; dan Nur Hanyz Amanda, 8. Pada 2011, Hakim Syarie Zainor Rashid Hassin pada prosiding yang berlangsung di Mahkamah Tinggi Syariah Shah Alam memberi hak penjagaan tiga anaknya kepada beliau. Norish memfailkan kes itu pada 10 Oktober 2008.
Kehadiran anak ke-4 bernama Haq Lutfie Alexander pada 24 September 2011 menimbulkan tanda tanya kerana selepas bercerai, Norish tidak pernah mengumumkan sebarang majlis pernikahan semula dirinya. Anak bungsunya itu dilahirkan di sebuah hospital swasta di Subang Jaya melalui pembedahan. Beliau menetap di sebuah perumahan elit di Mont Kiara, Selangor. Ibunya Sherifah Salmah Aljunied, 66, dan bapanya Karman Sukarjo, 74, kini bersamanya di Mont Kiara. Norish Karman adalah anak kedua dalam tiga beradik perempuan.
San Martín de Oscos

San Martín de Oscos merupakan sebuah kawasan perbandaran yang terletak di wilayah autonomi Asturias, Sepanyol
Pengangkutan di Korea Utara

Pengangkutan di Korea Utara dikekang oleh masalah ekonomi dan sekatan kerajaan. Pengangkutan awam mendominasi, dan kebanyakannya adalah elektrik.

Sekatan ke atas kebebasan pergerakan

Pelancongan di Korea Utara dikawal ketat. Laluan standard ke dan dari Korea Utara adalah dengan kapal terbang atau kereta api melalui Beijing. Pengangkutan terus ke dan dari Korea Selatan mungkin pada skala yang terhad dari tahun 2003 sehingga 2008, apabila jalan telah dibuka (bas pelancongan, tiada kereta persendirian). Kebebasan bergerak di Korea Utara juga terhad, kerana rakyat tidak dibenarkan bergerak bebas di dalam negara mereka. Pada 22 November 2018, Korea Utara dan Korea Selatan membuka semula jalan di sempadan Korea yang ditutup sejak tahun 2004. Pada 30 November 2018, pengangkutan kereta api antara Korea disambung kembali apabila kereta api Korea Selatan melintasi Korea Utara buat kali pertama sejak November 2008. Pada 8 Disember 2018, sebuah bas Korea Selatan melintasi Korea Utara.

Jalan Raya

Kekangan bahan api dan ketidakhadiran kereta persendirian telah menyebabkan pengangkutan jalan diturunkan ke peranan sekunder. Rangkaian jalan dianggarkan sekitar 31,200 kilometer (19,400 mi) pada tahun 1999, dari 23,000 kilometer (14,000 mi) dan 30,000 kilometer (19,000 mi) pada tahun 1990, tukar | 1,717 | km}}, 7.5%, diturap. Walau bagaimanapun, 'The World Factbook (yang diterbitkan oleh US [[Central Intelligence Agency)]) menyenaraikan 25,554 kilometer (15,879 mi) jalan dengan hanya 724 kilometer (450 mi) diturap pada tahun 2006.
Bagi kualiti jalanraya, pemandu akan sering berpindah dan menukar lorong untuk mengelakkan jalan berlubang, dan ini termasuk ke arah lorong arah bertentangan pada masa-masa tertentu Bahagian jalan yang dibaiki juga tidak diberi isyarat dengan betul, trafik dari arah depan perlu sentiasa dijangka walaupun di lebuh raya yang dibahagikan.
Terdapat tiga lebuh raya utama: lebuh raya 200-kilometer (120 mi) yang menghubungkan Pyongyang dan Wonsan di pantai timur, sebuah lebuh raya 43-kilometer (27 mi) menghubungkan Pyongyang dan pelabuhan, Nampo, dan empat lorong 100-kilometer (62 mi) menghubungkan Pyongyang dan Kaesong. Dianggarkan 264,000 kenderaan yang digunakan pada tahun 1990 adalah untuk tentera. Perkhidmatan bas luar bandar menghubungkan semua kampung, dan bandar-bandar mempunyai perkhidmatan bas dan trem. Sejak 1945/1946, terdapat  lalu lintas kiri dan kanan di jalan raya. Di bandar-bandar, kelajuan memandu ditetapkan berdasarkan lorong  yang dimasuki oleh pemandu. Had laju adalah 40 km / h, dan 70 km / h untuk masing-masing, kedua, dan seterusnya (jika ada) lorong  dari kanan , masing-masing. Tanda putih-biru memaklumkan mengenai perkara ini. Lorong yang paling kiri, jika nombor 3 dari kanan atau lebih tinggi dan bukan jalur belokan, sering ditinggalkan kosong, bahkan oleh bas pelancong, manakala lorong kedua-dari-kanan biasanya digunakan untuk mengatasi kenderaan dari lorong satu, seperti sebagai bas dan trem pengangkutan awam.
Kampung Tanjung Jambu

Poskod

Poskod yang digunakan di Kampung Tanjung Jambu, Padang Tengku, Pahang ialah 27200.
Wijaya Pura

Poskod

Poskod yang digunakan di Wijaya Pura adalah 36131. Terdapat 9 buah desa di dalam daerah kecamatan Jambi Selatan.
Hainleite (Verwaltungsgemeinschaft)

Hainleite merupakan sebuah kawasan perbandaran terletak di daerah Nordhausen, Thüringen, Jerman.